CELEX: 
Language: da
Date: 2019-01-29 00:00:00
Title: KOMMISSIONENS GENNEMFØRELSESAFGØRELSE om anerkendelse af "U.S. Soybean Sustainability Assurance Protocol" til dokumentation af overensstemmelse med bæredygtighedskriterierne i Europa-Parlamentets og Rådets direktiv 98/70/EF og 2009/28/EF

KOMMISSIONENS GENNEMFØRELSESAFGØRELSE
            
            
               af 29.1.2019
            
            
               om anerkendelse af "U.S. Soybean Sustainability Assurance Protocol" til dokumentation af overensstemmelse med bæredygtighedskriterierne i Europa-Parlamentets og Rådets direktiv 98/70/EF og 2009/28/EF
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 98/70/EF af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF
                  1
               , særlig artikel 7c, stk. 4, andet afsnit,
            
            
               under henvisning til Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF
                  2
               , særlig artikel 18, stk. 4, andet afsnit, og 
            
            
               ud fra følgende betragtninger:
            
            
               (1)Artikel 7b og 7c i og bilag IV til direktiv 98/70/EF og artikel 17 og 18 i og bilag V til direktiv 2009/28/EF indeholder lignende bæredygtighedskriterier for biobrændstoffer og flydende biobrændsler og lignende procedurer for kontrol af overholdelsen af disse kriterier. 
            
            
               (2)Hvis biobrændstoffer og flydende biobrændsler skal tages i betragtning med hensyn til de formål, der er omhandlet i artikel 17, stk. 1, litra a), b) og c), i direktiv 2009/28/EF, skal medlemsstaterne kræve, at de økonomiske aktører dokumenterer biobrændstoffernes og de flydende biobrændslers overensstemmelse med bæredygtighedskriterierne i artikel 17, stk. 2-5, i samme direktiv. 
            
            
               (3)Anmodningen om anerkendelse af, at "U.S. Soybean Sustainability Assurance Protocol" dokumenterer, at partier af biobrændstof er i overensstemmelse med bæredygtighedskriterierne i direktiv 98/70/EF og direktiv 2009/28/EF, blev forelagt Kommissionen den 15. november 2018. Ordningen har hjemsted i 16305 Swingley Ridge Road, Suite 200 Chesterfield, MO 63017, USA. Den dækker sojabønner, der er fremstillet i USA, og leverandørkæden fra de landbrug, hvor sojabønnerne fremstilles, til det sted, hvortil de eksporteres. 
            
            
               (4)Ved vurderingen af "U.S. Soybean Sustainability Assurance Protocol" fandt Kommissionen, at ordningen dækker bæredygtighedskriterierne i direktiv 98/70/EF og direktiv 2009/28/EF på tilfredsstillende vis, og at den anvender et massebalancesystem i overensstemmelse med kravene i artikel 7c, stk. 1, i direktiv 98/70/EF og artikel 18, stk. 1, i direktiv 2009/28/EF. 
            
            
               (5)Ved vurderingen af "U.S. Soybean Sustainability Assurance Protocol" blev det konstateret, at ordningen opfylder standarderne for pålidelighed, gennemsigtighed og uafhængig revision, og at den ligeledes opfylder kravene angående metodologi i bilag IV til direktiv 98/70/EF og bilag V til direktiv 2009/28/EF. 
            
            
               (6)Foranstaltningerne i denne afgørelse er i overensstemmelse med udtalelse fra Udvalget om biobrændstoffers og flydende biobrændslers bæredygtighed —
            
            
               VEDTAGET DENNE AFGØRELSE: 
            
            
               Artikel 1
            
            
               "U.S. Soybean Sustainability Assurance Protocol" ("ordningen"), som blev forelagt Kommissionen til anerkendelse den 15. november 2018, viser, at partier af biobrændstoffer og flydende biobrændsler, der fremstilles i overensstemmelse med ordningens standarder for produktion af biobrændstoffer og flydende biobrændsler, er i overensstemmelse med bæredygtighedskriterierne i artikel 7b, stk. 3-5, i direktiv 98/70/EF og artikel 17, stk. 3-5, i direktiv 2009/28/EF. 
            
            
               Ordningen indeholder nøjagtige data med henblik på de i artikel 17, stk. 2, i direktiv 2009/28/EF og artikel 7b, stk. 2, i direktiv 98/70/EF omhandlede formål, for så vidt som den angår de årlige emissioner fra ændringer i kulstoflagrene som følge af ændringer i arealanvendelsen (el) som omhandlet i del C, punkt 1, i bilag IV til direktiv 98/70/EF og del C, punkt 1, i bilag V til direktiv 2009/28/EF, som den viser er lig nul. 
            
            
               Artikel 2
            
         
         
            
               Såfremt der i den ordning, der er forelagt Kommissionen til anerkendelse den 15. november 2018, foretages indholdsmæssige ændringer, der kunne påvirke grundlaget for afgørelsen, meddeles sådanne ændringer straks til Kommissionen. 
            
            
               Kommissionen vurderer de meddelte ændringer for at fastslå, om ordningen stadig på hensigtsmæssig måde opfylder de bæredygtighedskriterier, som ligger til grund for anerkendelsen. 
            
            
               Artikel 3
            
            
               Kommissionen kan annullere denne afgørelse, bl.a. under følgende omstændigheder: 
            
            
               (a)hvis det klart er påvist, at der med ordningen ikke er gennemført elementer, som anses for afgørende for denne afgørelse, eller hvis der er sket alvorlige og strukturelle brud på disse elementer
            
            
               (b)hvis der ikke aflægges årlige rapporter til Kommissionen om ordningen som krævet i henhold til artikel 7c, stk. 6, i direktiv 98/70/EF og artikel 18, stk. 6, i direktiv 2009/28/EF
            
            
               (c)hvis der med ordningen ikke gennemføres de standarder for uafhængig revision, der er fastsat i de gennemførelsesretsakter, der henvises til i artikel 7c, stk. 5, tredje afsnit, i direktiv 98/70/EF og artikel 18, stk. 5, tredje afsnit, i direktiv 2009/28/EF, eller forbedringer af andre elementer i ordningen, der betragtes som afgørende for en fortsat anerkendelse.
            
            
               Artikel 4
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes indtil den 30. juni 2021.
            
            
               Udfærdiget i Bruxelles, den 29.1.2019[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
            
                     
                        
                           
                     
                  
               
         
         
            
                  
                     (1)
                  
                        EFT L 350 af 28.12.1998, s. 58.
               
               
                  
                     (2)
                  
                        EUT L 140 af 5.6.2009, s. 16.